Lp Tiit Harjak

Transpordiamet

Planeerimise osakonna tehnovõrkude üksus Teie: 19.11.2024 nr 8-5/24/19236-2

tiit.harjak@transpordiamet.ee Meie: 16.01.2025 nr 1

**Väo VIII lubjakivikarjääri keskkonnamõju hindamise programmi eelnõu**

Esitasite asjaomase asutusena seisukoha Väo VIII lubjakivikarjääri rajamise ja töötamisega kaasneva keskkonnamõju hindamise programmi kohta. Vastame siinkohal Teie kirjas toodule.

*Ühena võimalikest maavara väljaveoteede alternatiividest on planeeritud väljavedu Linnaru tee kaudu riigiteele 11 Tallinna ringtee. Riigitee 11 on neljarajaline, eraldatud sõidusuundadega põhimaantee, mille keskmine liiklussagedus ulatub 16-22 tuhande autoni ööpäevas.*

KMH programmis toodud väljaveosuund Linnaaru tee kaudu Tallinna ringteele on esitatud alternatiivse veomarsruudina, kuna antud teel kehtib 8 t massipiirang ning klientide vedu antud teel on võimalik vaid vastava loa olemasolul.

*Koostatavas KMH aruandes anda prognoositav lisanduv liiklussagedus ja kasutatavate raskeveokite maksimaalne mass.*

KMH aruandes analüüsitakse taotletavast karjäärist väljaveoga kaasnevat liikluskoormust.

*Anda lahendus raskeveokitega kaevandamisalast väljasõidul riigiteele kaasneva tolmu ja pinnaseosakeste minimiseerimiseks.*

KMH aruandes käsitletakse transpordiga kaasnevate mõjude leevendamiseks rakendatavaid keskkonnameetmeid.

*Ekspertrühma koosseisu peab täiendama kvalifitseeritud teede inseneriga, kes annab arvamuse maavara väljaveotee(de) optimaalseteks lahendusteks, riigiteid kahjustamata, ja liiklusohtlike olukordade välistamiseks.*

Väljaveoteede puhul kasutatakse olemasolevaid avalikke teid vastavalt kehtivale liikluskorraldusele. Arvestades ümberkaudse tööstuspiirkonna teede olemasolevat liiklussagedust ja kasutatavust raskeveokite poolt ei ole konkreetse karjääri tegevusest tulenevalt ette näha olulist liikluskoormuse kasvu ega tajutavat mõju. Seetõttu leiame, et teede inseneri kaasamine optimaalse väljaveo marsruudi leidmiseks ei ole mõju hindamises vajalik.

Lugupidamisega

*/allkirjastatud digitaalselt/*

Ole Sein

Juhatuse liige

Eesti Killustik OÜ